SET รีบาวด์แรง! ตามตลาดภูมิภาค-ราคาน้ำมันพุ่ง หนุนหุ้นพลังงาน
SET รีบาวด์แรง! ล่าสุด ณ เวลา 10.21 น. อยู่ที่ระดับ 1,560.48 จุด ปรับตัวขึ้น 8.63 จุด หรือ 0.56% ด้วยมูลค่าการซื้อขาย 1.48 หมื่นล้านบาท โดยดัชนีปรับตัวขึ้นตามตลาดภูมิภาค-ราคาน้ำมันพุ่ง
SET รีบาวด์แรง! ล่าสุด ณ เวลา 10.21 น. อยู่ที่ระดับ 1,560.48 จุด ปรับตัวขึ้น 8.63 จุด หรือ 0.56% ด้วยมูลค่าการซื้อขาย 1.48 หมื่นล้านบาท โดยดัชนีปรับตัวขึ้นตามตลาดภูมิภาค-ราคาน้ำมันพุ่ง
25 พ.ค. 2564

ผู้สื่อข่าวรายงานว่า ดัชนีตลาดหุ้นไทย วันนี้ (25 พ.ค.2564) ล่าสุด ณ เวลา 10.21 น. อยู่ที่ระดับ 1,560.48 จุด ปรับตัวขึ้น 8.63 จุด หรือ 0.56% สูงสุดที่ระดับ 1,565.72 จุด  ต่ำสุดที่ระดับ 1,560.48 จุด ด้วยมูลค่าการซื้อขาย 1.48 หมื่นล้านบาท
ทั้งนี้ นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวขึ้นกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวกกัน หลังจากที่ตลาดสหรัฐฯรีบาวด์ได้ดี จากที่ธนาคารกลางสหรัฐฯ (เฟด) ออกมาระบุว่า เงินเฟ้อสหรัฐฯเป็นการเร่งตัวขึ้นชั่วคราว ทำให้ราคาสินค้าโภคภัณฑ์ (Commodity) ต่างรีบาวด์ขึ้น จากแรงซื้อที่เข้ามาในสินทรัพย์เสี่ยงมากขึ้น
นอกจากนี้ ราคาน้ำมันก็ปรับตัวขึ้นแรงทำให้ไปช่วยหุ้นในกลุ่มพล้งงานได้ หลังจากที่การเจรจาระหว่างสหรัฐและอิหร่านเกี่ยวกับการยกเลิกมาตรการคว่ำบาตรต่ออิหร่านอาจเผชิญอุปสรรคครั้งใหม่ โดยประธานรัฐสภาของอิหร่านระบุว่า ข้อตกลงระยะเวลา 3 เดือนระหว่างอิหร่านและสำนักงานพลังงานปรมาณูสากล (IAEA) ได้หมดอายุลงแล้ว ซึ่งจะทำให้ IAEA ไม่สามารถเข้าตรวจสอบโรงงานนิวเคลียร์ของอิหร่านได้อีกต่อไป
พร้อมให้แนวรับ 1,560-1,555 จุด ส่วนแนวต้าน 1,570 จุด
 
 